

ΕΡΓΑΣΤΗΡΙΑ ΔΕΞΙΟΤΗΤΩΝ

|  |
| --- |
| ***Πρόγραμμα Καλλιέργειας Δεξιοτήτων***  ***Πράξη: «Επιμόρφωση των εκπαιδευτικών στις δεξιότητες μέσω εργαστηρίων» (MIS 5092064)*** |
|  |
| **ΣΤΟ ΠΛΑΙΣΙΟ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ**  **ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2014-2020» που συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο)** |
|  |



|  |
| --- |
| **ΕΡΓΑΣΤΗΡΙΑ ΔΕΞΙΟΤΗΤΩΝ** |
| **ΘΕΜΑΤΙΚΗ ΕΝΟΤΗΤΑ: ΖΩ ΚΑΛΥΤΕΡΑ – ΕΥ ΖΗΝ**  **1. Υποθεματική ΟΔΙΚΗ ΑΣΦΑΛΕΙΑ** |
|  |
| **Με το ποδήλατο στο δρόμο με ασφάλεια κυκλοφορώ** |
|  |
| **Τσιγγίδου Σουλτάνα** |
|  |
|  |

# Φιλοσοφία –Σκοπιμότητα προγράμματος


Το ποσοστό των θανάτων από τροχαία ατυχήματα στην Ευρωπαϊκή Ένωση (EE) με θύματα ποδηλάτες είναι 8% και τείνει να αυξάνει με αργό ρυθμό (European Commission, 2018). Σύμφωνα με τη σύμβαση της Βιέννης, τα ποδήλατα σε όλες τις χώρες της ΕΕ πρέπει να διαθέτουν βασικό εξοπλισμό ασφαλείας όπως αποτελεσματικά φρένα, κουδούνι και ανακλαστήρες. Σε ορισμένες επίσης χώρες της ΕΕ ισχύουν επιπλέον απαιτήσεις ασφαλείας για τους ποδηλάτες όπως κράνη, ανακλαστικά γιλέκα, παιδικά καθίσματα, ελάχιστο όριο ηλικίας για ποδηλασία στον δρόμο. Επιπλέον, το ποδήλατο αποτελεί δημοφιλές μέσο μετακίνησης των μαθητών/τριών, με τη συνοδεία ενήλικα, από την προσχολική ακόμη ηλικία.

Το εκπαιδευτικό πρόγραμμα «Με το ποδήλατο στο δρόμο με ασφάλεια κυκλοφορώ» αποτελεί μία εισαγωγή των μαθητών/τριών στο θέμα της οδικής ασφάλειας με εστίαση στην ασφάλεια του ποδηλάτη υπό το πρίσμα της ψηφιακής τεχνολογίας. Σε έναν κόσμο που εξαρτάται όλο και περισσότερο από τους υπολογιστές, η ανάπτυξη ψηφιακών δεξιοτήτων αποτελεί επιτακτική ανάγκη όλων των σύγχρονων εκπαιδευτικών περιβαλλόντων.

Συγκεκριμένα στο πρόγραμμα αυτό οι μαθητές/τριες προτείνουν λύσεις στο πρόβλημα που αντιμετωπίζει ο κύριος ΚΟΚ στην πόλη του. Ενημερώνονται για τον κώδικα οδικής κυκλοφορίας που ισχύει για τα ποδήλατα και τους ποδηλάτες, για τη συμπεριφορά του ποδηλάτη στο δρόμο και τον εξοπλισμό που πρέπει να διαθέτει για να είναι ασφαλής. Δημιουργούν ψηφιακό ενημερωτικό υλικό (βιβλίο οδηγιών, αφίσα, ταινία animation) για να το κοινοποιήσουν στον κύριο ΚΟΚ και να τον βοηθήσουν. Οι δραστηριότητες των εργαστηρίων στοχεύουν στην απόκτηση γνώσεων, ψηφιακών δεξιοτήτων και μεθοδολογιών, ώστε να είναι σε θέση οι μαθητές/τριες να αντιμετωπίσουν τις ψηφιακές προκλήσεις του 21ου αιώνα (Guran, Cojocar & Moldovan, 2018).

# Πληροφορίες υλοποίησης: προαπαιτούμενες γνώσεις, προετοιμασία υλικού

Είναι σημαντικό να προηγηθεί ένα προπαρασκευαστικό στάδιο εξοικείωσης του εκπαιδευτικού και των μαθητών/τριών με τα ψηφιακά εργαλεία (avatar maker, coggle.it, Tuxpaint, Bookcreator, Postermywall, Audacity, πρόγραμμα επεξεργασίας



βίντεο windows 10) που θα χρησιμοποιηθούν στα εργαστήρια και στη συνέχεια να ακολουθήσει το παραγωγικό στάδιο.

Επίσης ο/η εκπαιδευτικός θα πρέπει να γνωρίζει την τεχνική stop motion animation για τη δημιουργία ταινίας animation, η οποία προάγει την ανάπτυξη δεξιοτήτων συνεργασίας, επίλυσης προβλήματος, δημιουργικότητας, επικοινωνίας και κριτικής σκέψης (Undheim & Hoel, 2021). Η τεχνική του stop motion animation είναι η δημιουργία κίνησης μέσα από συνεχείς στατικές εικόνες με την κατάλληλη ψηφιακή επεξεργασία, την προσθήκη ανθρώπινης φωνής και ήχων περιβάλλοντος. Ουσιαστικά δημιουργείται στο θεατή η ψευδαίσθηση μιας κινούμενης εικόνας, ενώ στην πραγματικότητα πρόκειται για φωτογραφίες που διαδέχονται η μία την άλλη (Τσιγγίδου, Τακουλίδου, Βλαχοπούλου, 2014). Πριν τη δημιουργία της ταινίας τα παιδιά μπορούν να έρθουν σε επαφή με την κατασκευαστική ιδιαιτερότητα του animation μέσα από ένα παιχνίδι. Χωρίζονται σε ομάδες και σε κάθε ομάδα δίνεται ένα μικρό μπλοκ με 12 τουλάχιστον σελίδες. Κάθε μέλος της ομάδας ζωγραφίζει στο κάτω μέρος της σελίδας τον κορμό ενός δέντρου και μερικά κλαδιά. Στη συνέχεια ο/η εκπαιδευτικός κινεί γρήγορα τα φύλλα του μπλοκ σχηματίζοντας την ψευδαίσθηση της κίνησης των κλαδιών.


Στο πρόγραμμα εφαρμόζεται η ομαδοσυνεργατική προσέγγιση. Χαρακτηρίζεται από ευελιξία, καθώς μπορεί να αξιοποιηθεί ολόκληρο ή τμηματικά. Μπορεί επίσης να προσαρμοστεί στα ενδιαφέροντα και στις κοινωνικοπολιτισμικές ιδιαιτερότητες της κάθε τάξης.

# Προετοιμασία υλικού:

-Σήμα ενημερωμένου ποδηλάτη για την απονομή με την ολοκλήρωση των εργαστηρίων

# Περιγραφή επτά Εργαστηρίων: Στοχοθεσία των εργαστηρίων, προτεινόμενες δράσεις και υλικό αφόρμησης, επέκτασης, γενίκευσης.

**ΠΡΟΓΡΑΜΜΑ ΚΑΛΛΙΕΡΓΕΙΑΣ ΔΕΞΙΟΤΗΤΩΝ**



|  |  |  |  |  |
| --- | --- | --- | --- | --- |
| **ΣΧΟΛΕΙΟ** | ΝΗΠΙΑΓΩΓΕΙΟ ΣΟΥΡΠΗΣ | | **ΤΜΗΜΑ** 1 | ΣΧΟΛ. ΕΤΟΣ:2022-2023 |
| **Θεματική** | **1. Ζω καλύτερα – Ευ Ζην** | | **Υποθεματική** | **Οδική ασφάλεια** |
| **ΒΑΘΜΙΔΑ/ΤΑΞΕΙΣ**  **(που προτείνονται)** | | **Νηπιαγωγείο** | | |
| **Τίτλος** | | **Με το ποδήλατο στο δρόμο με ασφάλεια κυκλοφορώ** | | |

# Δεξιότητες στόχευσης του προγράμματος

**Δεξιότητες της τεχνολογίας και της επιστήμης**

Ψηφιακός γραμματισμός Τεχνολογικός γραμματισμός Γραμματισμός στα μέσα

Δεξιότητες δημιουργίας και διαμοιρασμού ψηφιακών δημιουργημάτων

Συνδυαστικές δεξιότητες ψηφιακής τεχνολογίας, επικοινωνίας και δημιουργικότητας

# Δεξιότητες μάθησης 21ου αιώνα (4cs)

Κριτική σκέψη Επικοινωνία Συνεργασία

Δημιουργικότητα

# Δεξιότητες του νου:

Κατασκευές

# Σύνδεση με τη Βασική Θεματική

Υποθεματική1. ΥΓΕΙΑ : Οδική Ασφάλεια



|  |  |  |
| --- | --- | --- |
| **Προσδοκώμενα μαθησιακά αποτελέσματα** | **Εργαστήριο/τίτλος** | **Δραστηριότητες – (ενδεικτικές)** |
| **Οι μαθητές/μαθήτριες στο τέλος του 1ου εργαστηρίου αναμένεται να :**   * **επικοινωνούν χρησιμοποιώντας ψηφιακά μέσα** * **εξοικειωθούν με τις ρουτίνες σκέψης** | **Ας γνωριστούμε**  **– Το πρόβλημα του κυρίου ΚΟΚ** | 1. **Παρουσιάζω το φίλο μου** 2. **Πεζοί – ποδηλάτες- αυτοκίνητα** 3. **Το πρόβλημα του κυρίου ΚΟΚ** 4. **Προσκαλούμε την Τροχαία** 5. **Αναστοχασμός** |
| **Οι μαθητές/μαθήτριες στο τέλος του 2ου εργαστηρίου αναμένεται να:**   * **χρησιμοποιούν εργαλεία για τη δημιουργία, ψηφιακού**   **περιεχομένου.**   * **καλλιεργούν τις επικοινωνιακές τους δεξιότητες** | **Μαθαίνω τον ΚΟΚ για ποδήλατα** | 1. **Συνέντευξη τροχονόμου** 2. **Σήματα κυκλοφορίας ποδηλάτη** 3. **Κινούμαι με το ποδήλατο στην πόλη** 4. **Αναστοχασμός** |
| **Οι μαθητές/μαθήτριες στο τέλος του 3ου εργαστηρίου αναμένεται να:**   * **εκφράζουν τις σκέψεις τους για ένα πρόβλημα.** * **σκέφτονται κριτικά ως προς τον ασφαλέστερο τρόπο μετακίνησης**   **με ποδήλατο** | **Συμπεριφορά- εξοπλισμός ποδηλάτη** | 1. **Τι πρέπει να κάνω πριν ανέβω στο ποδήλατο ;** 2. **Δίνω οδηγίες** 3. **Αν ήμουν ποδηλάτης θα χρειαζόμουν** 4. **Αναστοχασμός** |
| **Οι μαθητές/μαθήτριες στο τέλος του 4ου εργαστηρίου αναμένεται να :**   * **Να συνεργάζονται σε ομάδες για την εκτέλεση ενός κοινού σκοπού.** * **Χρησιμοποιούν εργαλεία για τη δημιουργία, επεξεργασία, ψηφιακού περιεχομένου** * **Εκφράζουν τη δημιουργικότητά**   **τους** | **Αφίσες ενημέρωσης** | 1. **Κατασκευάζω αφίσες** 2. **Ψηφίζω** 3. **Ανατροφοδότηση** |
| **Οι μαθητές/μαθήτριες στο τέλος του 5ου εργαστηρίου αναμένεται να :**   * **Εκφράζονται δημιουργικά** * **συνεργάζονται σε ομάδες για την εκτέλεση ενός κοινού σκοπού** | **Δημιουργώ ταινία animation ενημέρωσης (Μέρος Α)** | 1. **Δημιουργική γραφή: Ο Ακης Ποδηλατάκης συμβουλεύει** 2. **Σκηνικά-Ήρωες ιστορίας** 3. **Αναστοχασμός** |

|  |  |  |
| --- | --- | --- |
| **Οι μαθητές/μαθήτριες στο τέλος του 6ου εργαστηρίου αναμένεται :**   * **χρησιμοποιούν εργαλεία για τη δημιουργία, επεξεργασία και συνδυασμό ψηφιακού**   **περιεχομένου.**   * **καταγράφουν τις σκέψεις τους χρησιμοποιώντας διαφορετικά ψηφιακά μέσα (ήχο, εικόνα, βίντεο)** | **Δημιουργώ ταινία animation ενημέρωσης (Μέρος Β)** | 1. **Φωτογραφίζω τις σκηνές** 2. **Ηχογραφώ την ιστορία** 3. **Συνθέτω την ταινία** 4. **Αναστοχασμός** |
| **Οι μαθητές/μαθήτριες στο τέλος του 7ου εργαστηρίου αναμένεται να :**  **- καλλιεργούν την κριτική τους σκέψη** | **Αξιολόγηση – Κριτικός Αναστοχασμός** | 1. **Συγκρίνω χάρτες** 2. **Επιλογή επιτευγμάτων για το portfolio** 3. **Κριτικός αναστοχασμός** 4. **Φύλλο αυτοαξιολόγησης** |



**Εκπαιδευτικό Υλικό/ Συνδέσεις/ Yλικό**

**1ο εργαστήριο**

Φωτογραφίες μηνύματος κ. ΚΟΚ

["Bicycle accident at Winterfeldtplatz"](https://www.flickr.com/photos/12505664%40N00/21111362740) by [illustir](https://www.flickr.com/photos/12505664%40N00) is licensed under [CC BY 2.0](https://creativecommons.org/licenses/by/2.0/?ref=ccsearch&atype=rich)

["Bicycle Accident Lund's in Northeast"](https://www.flickr.com/photos/8842985%40N03/4694356872) by [tsuacctnt](https://www.flickr.com/photos/8842985%40N03) is licensed under [CC BY 2.0](https://creativecommons.org/licenses/by/2.0/?ref=ccsearch&atype=rich)

Το πρόγραμμα διατρέχουν επιλεγμένες [ρουτίνες σκέψης](http://www.pz.harvard.edu/thinking-routines) (thinking routines), τεχνικές στοχαστικών ερωτημάτων, που προτείνονται από την εκπαιδευτική προσέγγιση Visible Thinking του Οργανισμού Project Zero της Παιδαγωγικής Σχολής του Πανεπιστημίου Harvard.

|  |  |
| --- | --- |
| **ΡΟΥΤΙΝΑ ΣΚΕΨΗΣ** | **ΕΝΕΡΓΕΙΑ** |
| [«Τι σε κάνει να το λες αυτό ;»](http://www.pz.harvard.edu/sites/default/files/What%20Makes%20You%20Say%20That_1.pdf) | Τεκμηρίωση, στοιχειοθετημένη αιτιολόγηση |
| [«Τότε νόμισα – Τώρα ξέρω»](http://www.pz.harvard.edu/sites/default/files/I%20Used%20to%20Think%20-%20Now%20I%20Think_1.pdf) | Επίγνωση του μετασχηματισμού των  αρχικών ιδεών |

# Συνδέσεις

**1ο εργαστήριο**

Avatar maker <https://avatarmaker.com/>

Μήνυμα κ. ΚΟΚ με voki <https://tinyurl.com/yjrxfajz> Δημιουργία εννοιολογικού χάρτη <https://coggle.it/>

Ηχογράφηση φωνητικού μηνύματος <https://online-voice-recorder.com/>

# 2ο εργαστήριο

Τuxpaint <http://www.tuxpaint.org/download/>

# 3o εργαστήριο

Ο φίλος μου ο ποδηλατάκιας (e-book) [https://www.openbook.gr/o-filos-mou-o-](https://www.openbook.gr/o-filos-mou-o-podilatakias-paramythi-tis-katerinas-vaimaki/) [podilatakias-paramythi-tis-katerinas-vaimaki/](https://www.openbook.gr/o-filos-mou-o-podilatakias-paramythi-tis-katerinas-vaimaki/)

Ο φίλος μου ο ποδηλατάκιας (βίντεο) <https://www.youtube.com/watch?v=5jWGlumX_JQ>

Bookcreator (δημιουργία ψηφιακού βιβλίου) <https://bookcreator.com/>

# 4ο εργαστήριο

Postermywall (δημιουργία ψηφιακής αφίσας) [https://www.postermywall.com/index.php/posters/mine#/designs](https://www.postermywall.com/index.php/posters/mine%23/designs) Φόρμες google <https://docs.google.com/forms/u/0/>

# 5o εργαστήριο

Βίντεο <https://www.youtube.com/watch?v=5NcSMtpJY0o>

Κειμενογράφος για μικρά παιδιά <http://photodentro.edu.gr/lor/r/8521/10767>

# 6ο εργαστήριο

Audacity <https://www.audacityteam.org/download/>

Ταινία animation <https://www.youtube.com/watch?v=YSNIf9Gzo9E>

|  |  |
| --- | --- |
|  | **Φορείς και άλλες συνεργασίες που θα εμπλουτίσουν το πρόγραμμά μας**  Για τον εμπλουτισμό του προγράμματος θα ήταν σκόπιμη η συνεργασία του νηπιαγωγείου με φορείς, ενώσεις, οργανισμούς που ασχολούνται με την οδική ασφάλεια, τόσο σε τοπικό όσο και σε περιφερειακό επίπεδο. Συγκεκριμένα προτείνεται:  -Συνεργασία με την τροχαία  -Συνεργασία με τοπικούς ποδηλατικούς συλλόγους  -Συνεργασία με το Ινστιτούτο Οδικής Ασφάλειας «Πάνος Μυλωνάς» |
| **Αξιολόγηση Εργαστηρίου- Συνολική αποτίμηση & αναστοχασμός πάνω στην υλοποίηση - Εκδηλώσεις διάχυσης**  **Αξιολόγηση του εργαστηρίου**  Η αξιολόγηση του εργαστηρίου διενεργείται μέσα από τα σχετικά φύλλα αυτοαξιολόγησης (βλ παρακάτω), (ημι)δομημένες συζητήσεις εκπαιδευτικού- μαθητών/τριων, ερωτήσεις/δραστηριότητες αναστοχασμού (στο τέλος κάθε εργαστηρίου, βλ. περιγραφή εργαστηρίων), τελική παρουσίαση έργων μαθητών/τριών, παρατηρήσεις, ημερολόγιο εκπαιδευτικού.  **Συνολική αποτίμηση & αναστοχασμός**  Πραγματοποιείται αρχική, διαμορφωτική και τελική αξιολόγηση. Στο τέλος κάθε εργαστηρίου ακολουθούν ερωτήσεις/δραστηριότητες κριτικού αναστοχασμού με βάση τα σχετικά φύλλα εργασίας (τι έμαθα από αυτή τη δραστηριότητα, τι κατάφερα να φτιάξω, πώς το έφτιαξα, τι σκέφτηκα), ενώ στο τελευταίο εργαστήριο πραγματοποιείται τελικός κριτικός αναστοχασμός.  Ο εκπαιδευτικός τηρεί ημερολόγιο όπου καταγράφει τις εμπειρίες του από την υλοποίηση των δραστηριοτήτων, των δυσκολιών που, κατά τη κρίση του, αντιμετώπισαν οι μαθητές/μαθήτριες στη διάρκεια των εργαστηρίων, την πρόοδο που παρατηρεί. Επιπρόσθετα φωτογραφίζει χαρακτηριστικά στιγμιότυπα της δράσης των παιδιών που επιβεβαιώνουν την ανάπτυξη των δεξιοτήτων και τις παρατηρήσεις του.  Τα παρακάτω φύλλα (τι έμαθα από αυτή τη δραστηριότητα, τι κατάφερα να φτιάξω, πώς το έφτιαξα, τι σκέφτηκα) συμπληρώνονται στο τέλος κάθε εργαστηρίου, ενώ από τις δεξιότητες συμπληρώνεται κάθε φορά το φύλλο που σχετίζεται με τη δεξιότητα που αναπτύσσεται στο εργαστήριο. |

Ημερομηνία :……………………………………………………………………………………..

|  |  |
| --- | --- |
| Τι έμαθα από αυτή τη δραστηριότητα ; |  |
| Τι κατάφερα να φτιάξω μέσα από αυτή τη δραστηριότητα; |  |
| Πώς κατάφερα να το φτιάξω; Τι σκέφτηκα; |  |
| Πόσο μου άρεσε η δραστηριότητα; |  |

|  |  |  |  |
| --- | --- | --- | --- |
|  | Ημερομηνία : ………………………………………………………………………………………………………… | | |
|  | Ψηφιακές δεξιότητες | Ο/Η μαθητής/μαθήτρια κυκλώνει μία από τις τρεις φατσούλεςανάλογα με το αν πιστεύει πως έχει καταφέρει να αναπτύξει τη  δεξιότητα που θέτει αριστερά ο/η εκπαιδευτικός |
|  | **Πληροφορίες και επεξεργασία δεδομένων** |  |
|  | **Ψηφιακή Επικοινωνία**  Ηλεκτρονικό ταχυδρομείο – email – Νεκτάριος Διδασκάλου |  |
|  | **Δημιουργία ψηφιακού περιεχομένου**  Webdesign, Σχεδιασμός, Web, Ιστοσελίδα |  |
|  | | |

|  |  |  |  |
| --- | --- | --- | --- |
|  | Ημερομηνία : …………………………………………………………………………………………………………… | | |
|  | **Δεξιότητες μάθησης** | Ο/Η μαθητής/μαθήτρια κυκλώνει μία από τις τρεις φατσούλεςανάλογα με το αν πιστεύει πως έχει καταφέρει να αναπτύξει τη  δεξιότητα που θέτει αριστερά ο/η εκπαιδευτικός |
|  | **Συνεργασία**  Puzzel, Συνεργασία, Μαζί, Η Ομάδα, Ομαδική Εργασία |  |
|  | **Επικοινωνία** |  |
|  | **Δημιουργικότητα**  Creativity Clip Art , Free Transparent Clipart - ClipartKey |  |
|  | **Κριτική σκέψη** |  |
|  | | |

|  |  |
| --- | --- |
|  | **Ενδεικτικές εκδηλώσεις διάχυσης:**  -Συμμετοχή σε διαγωνισμό ταινίας animation  -Παρουσίαση του προγράμματος στους γονείς  -Διοργάνωση ημερίδας στο σχολείο  -Δημιουργία ιστολογίου  -Άρθρα σε τοπικές εφημερίδες  -Συμμετοχή του σχολείου σε ευρωπαϊκό eTwinning με παρόμοια θεματική  -Οργάνωση έκθεσης με τα έργα των μαθητών/τριών |
| ***Σημειώσεις:***  ***Προαιρετικές δραστηριότητες***  -Οργάνωση ποδηλατοδρομίας με γονείς και μαθητές  -Επίσκεψη σε πάρκο κυκλοφοριακής αγωγής  **Χρήσιμο υλικό/Βιβλιογραφία**  -European Commission, (2018). *Traffic Safety Basic Facts on Cyclists*, European Commission, Directorate General for Transport.  -Guran, A. M., Cojocar, G. S., & Moldovan, A. (2018). Initiative to Support Basic Digital Skills Development of Romanian Preschool Children. In *RoCHI* (pp. 147-154).  - ΙΕΠ, (2019). Οδηγός εκπαιδευτικού για την περιγραφική αξιολόγηση στο νηπιαγωγείο. [http://iep.edu.gr/el/deltia-typou-genika/odigos-ekpaideftikoy-gia-tin-](http://iep.edu.gr/el/deltia-typou-genika/odigos-ekpaideftikoy-gia-tin-perigrafiki-aksiologisi-sto-nipiagogeio) [perigrafiki-aksiologisi-sto-nipiagogeio](http://iep.edu.gr/el/deltia-typou-genika/odigos-ekpaideftikoy-gia-tin-perigrafiki-aksiologisi-sto-nipiagogeio)  -Ματσαγγούρας, Ηλ. (1995). *Ομαδοκεντρική διδασκαλία και μάθηση*, Αθήνα.  -Τσιγγίδου Σ., Τακουλίδου Μ. & Βλαχοπούλου Α. (2014). Η τεχνική stop motion animation στο νηπιαγωγείο: μια πρόταση συνεργασίας νηπίων με διαφορετική μητρική γλώσσα. *Πρακτικά 3ου Πανελλήνιου Εκπαιδευτικού Συνεδρίου Ημαθίας Αξιοποίηση των Τ.Π.Ε. στη διδακτική πράξη*, Θεσσαλονίκη : Πανελλήνια Ένωση Εκπαιδευτικών για την Αξιοποίηση των Τ.Π.Ε. στις Φυσικές Επιστήμες «Μιχάλης Δερτούζος» - 2003.  -Undheim, M., & Hoel, T. (2021). An animated story created by a group of young children. *Journal of Early Childhood Literacy*, 1468798420988756.  **Η προβολή των βίντεο μέσα στην τάξη προτείνεται να γίνει σε ασφαλές περιβάλλον χωρίς διαφημίσεις μέσω** [**https://video.link/**](https://video.link/) |

# Υποδειγματικό Υλικό- Δειγματικά Φύλλα εργασίας - Περιγραφή εργαστηρίων &

**δράσεων**

# 1ο εργαστήριο: Ας γνωριστούμε – Το πρόβλημα του κυρίου ΚΟΚ Παρουσιάζω το φίλο μου (35’)

Οι μαθητές/τριες χωρίζονται σε ζευγάρια. Κάθε μέλος δημιουργεί το avatar του ζευγαριού του στην εφαρμογή [Avatar maker](https://avatarmaker.com/). Αποθήκευση των εικόνων σε φάκελο στην επιφάνεια εργασίας. Συζητούν για το χρώμα του ποδηλάτου που έχουν/θα ήθελαν να έχουν. Κάθε μέλος του ζευγαριού προβάλει στην ολομέλεια το avatar του άλλου και αναφέρει το όνομά του και το χρώμα του ποδηλάτου του.

# Πεζοί-ποδηλάτες-αυτοκίνητα (10’)

Οι μαθητές/τριες χωρίζονται σε τρεις ομάδες, τους πεζούς, τους ποδηλάτες και τα αυτοκίνητα. Κινούνται στο χώρο με συνοδεία μουσικής και χαρακτηριστικές κινήσεις. Μόλις τα αυτοκίνητα αγγίξουν τα ποδήλατα, τα τελευταία πέφτουν. Όταν ένα ποδήλατο/αυτοκίνητο ακουμπήσει έναν πεζό, αυτός τραυματίζεται. Μόλις σταματήσει η μουσική γίνεται καταμέτρηση των ποδηλάτων/πεζών που είναι κάτω και των αυτοκινήτων/ποδηλάτων/πεζών που είναι όρθιοι. Ακολουθεί προβληματισμός για τους κινδύνους στο δρόμο και εισαγωγή στη θεματική του προγράμματος. Ενημέρωση για το πρόγραμμα και τους στόχους.

# Το πρόβλημα του κυρίου ΚΟΚ (45’)

Ο/Η εκπαιδευτικός ανακοινώνει στην ολομέλεια την άφιξη στο email του σχολείου ενός [ηχογραφημένου μηνύματος](https://tinyurl.com/yjrxfajz) από τον κ. ΚΟΚ με 2 φωτογραφίες (βλ. εκπ/κό υλικό). Ο κ. ΚΟΚ ζητάει βοήθεια στο πρόβλημα που αντιμετωπίζει με τα συνεχόμενα ατυχήματα στην πόλη του. Παρατηρούν τις εικόνες για τον εντοπισμό του προβλήματος με χρήση της ρουτίνας σκέψης «Τι σε κάνει να το λες αυτό;». Καταιγισμός ιδεών και δημιουργία νοητικού χάρτη στην εφαρμογή [coggle.it](https://coggle.it/) με την υποστήριξη του/της εκπ/κού, για το τι γνωρίζουν για την ασφάλεια στο δρόμο.

# Προσκαλούμε την Τροχαία (25’)

Οι μαθητές/τριες προσκαλούν με φωνητικό μήνυμα που δημιουργούν σε [εφαρμογή](https://online-voice-recorder.com/) έναν τροχονόμο στην τάξη τους. Αποστολή email στην τροχαία της πόλης τους. Ζωγραφίζουν πως πρέπει να οδηγούν με ασφάλεια το ποδήλατο τους (βλ. Φ. Ε 1).

**Αναστοχασμός (10’)** Τι τους άρεσε στα παιχνίδια; Σε ποιο πρόβλημα θα δώσουν λύσεις και πώς;

# 2ο εργαστήριο : Μαθαίνω τον ΚΟΚ για ποδήλατα Συνέντευξη τροχονόμου (45’)

Οι μαθητές/μαθήτριες προετοιμάζουν τις ερωτήσεις για τον τροχονόμο που θα επισκεφτεί την τάξη τους είτε δια ζώσης, είτε διαδικτυακά. Τις καταγράφουν με την υποστήριξη της νηπιαγωγού. Υλοποίηση της συνέντευξης. Ενημέρωση των μαθητών/μαθητριών για τον κώδικα οδικής κυκλοφορίας, τη συμπεριφορά του ποδηλάτη στο δρόμο, στις διαβάσεις, τα βασικά σήματα που πρέπει να γνωρίζει κλπ. **Σήματα κυκλοφορίας ποδηλάτη (45’)**

Οι μαθητές/μαθήτριες σε ζευγάρια σχεδιάζουν στο λογισμικό [Τux paint](http://www.tuxpaint.org/download/) τα βασικά σήματα κυκλοφορίας που πρέπει να γνωρίζει ο ποδηλάτης και τα εκτυπώνουν. Τα κατηγοριοποιούν στην ολομέλεια σε σήματα που δηλώνουν απαγόρευση, υποχρέωση και κίνδυνο.

# Κινούμαι με το ποδήλατο στην πόλη (25’)

Τα σήματα που εκτυπώθηκαν στην προηγούμενη δραστηριότητα τοποθετούνται σε ρολά κουζίνας για το παιχνίδι. Οι μαθητές/μαθήτριες χωρίζονται με κλήρωση σε δύο ομάδες τους ποδηλάτες και τα σήματα. Τα σήματα τοποθετούνται στο χώρο. Τα ποδήλατα κινούνται ανάμεσά τους ακολουθώντας συγκεκριμένη διαδρομή και συμπεριφέρονται ανάλογα (σταματούν στο stop, ακολουθούν το δρόμο υποχρεωτικής διέλευσης ποδηλάτων κλπ). Στη συνέχεια αλλάζουν ρόλους.

Στο τέλος συμπληρώνουν ατομικά το φύλλο εργασίας ποια σήματα πρέπει να γνωρίζει ο ποδηλάτης (Βλ. Φ. Ε. 2)

# Αναστοχασμός (10’)

ΟΙ μαθητές/τριες απαντούν στις παρακάτω ερωτήσεις:

Τι είναι ο κώδικας οδικής κυκλοφορίας; Γιατί τον χρειαζόμαστε; Ποια σήματα θα πρέπει να γνωρίζω όταν οδηγώ το ποδήλατο μου; Με ποιο τρόπο περνώ από τις διαβάσεις;

# 3ο εργαστήριο: Συμπεριφορά- εξοπλισμός ποδηλάτη Τι πρέπει να κάνω πριν ανέβω στο ποδήλατο ; (45’)

O/H εκπαιδευτικός διαβάζει το ebook «[Ο φίλος μου ο ποδηλατάκιας](https://www.openbook.gr/o-filos-mou-o-podilatakias-paramythi-tis-katerinas-vaimaki/)» ή προβάλει το αντίστοιχο [βίντεο](https://www.youtube.com/watch?v=5jWGlumX_JQ) στην ολομέλεια. Ακολουθεί συζήτηση σχετικά με το περιεχόμενο του παραμυθιού και καταγραφή των ενεργειών και συμπεριφορών που προτείνει ο ποδηλατάκιας στους ποδηλάτες. Οι μαθητές/μαθήτριες ζωγραφίζουν τις οδηγίες του ποδηλατάκια είτε ψηφιακά στο Tux paint, είτε με συμβατικό τρόπο. Στη συνέχεια σαρώνουν τις ζωγραφιές για να τις ψηφιοποιήσουν και τις αποθηκεύουν σε φάκελο στον υπολογιστή προκειμένου να δημιουργήσουν ένα ψηφιακό εικονογραφημένο βιβλίο που θα αποστείλουν στον κ. ΚΟΚ.

# Δίνω οδηγίες (45’)

Ο/Η εκπαιδευτικός δημιουργεί στην εφαρμογή [bookcreator](https://bookcreator.com/) ένα ψηφιακό βιβλίο και οι μαθητές/μαθήτριες εισάγουν τις σαρωμένες ζωγραφιές τους. Προηγείται συζήτηση και ανταλλαγή απόψεων μεταξύ των μαθητών/τριών για τη σειρά με την οποία θα τοποθετηθούν οι ζωγραφιές Κάθε μαθητής/τρια ηχογραφεί στην εφαρμογή την οδηγία/συμβουλή του ποδηλατάκια. Στο τέλος αποφασίζουν ποια εικόνα/ζωγραφιά θα τοποθετήσουν στο εξώφυλλο του βιβλίου καθώς και τον τίτλο που θα δώσουν. Όταν το ψηφιακό βιβλίο ολοκληρωθεί, γίνεται αποστολή του με μήνυμα ηλεκτρονικού ταχυδρομείου στον κ. ΚΟΚ.

# Αν ήμουν ποδηλάτης θα χρειαζόμουν για ασφάλεια…- Αναστοχασμός (35’)

Οι μαθητές/τριες ζωγραφίζουν τι χρειάζεται ο ποδηλάτης για να είναι ασφαλής (βλ. Φ.Ε.3). Στη συνέχεια συγκρίνουν τη νέα ζωγραφιά τους με την αντίστοιχη που έκαναν στο τέλος του 1ου εργαστηρίου (πώς πρέπει να οδηγώ με ασφάλεια το ποδήλατο), στοχάζονται πάνω στις δύο ζωγραφιές και αναφέρουν ποια στοιχεία λείπουν από την πρώτη ζωγραφιά, τι καινούριο έχουν μάθει, ποια συνήθεια θα πρέπει να αλλάξουν και γιατί (πχ. πρέπει να φοράω κράνος όταν κάνω ποδήλατο, παλιά δεν το ήξερα).

# 4ο εργαστήριο: Αφίσες ενημέρωσης Κατασκευάζω αφίσες (90’)

Οι μαθητές/τριες στην ολομέλεια προβληματίζονται και συζητούν ως προς το είδος της αφίσας (έχουν ήδη έρθει σε επαφή με τέτοιου είδους πολυτροπικά κείμενα) που θα αποσταλεί στον κ. ΚΟΚ, συμβατική ή ψηφιακή και ανακαλύπτουν τα πλεονεκτήματα της ψηφιακής αφίσας (μπορεί να εκτυπωθεί σε πολλά αντίτυπα, να αποσταλεί εύκολα, να διορθωθούν λάθη κλπ). Αποφασίζουν να δημιουργήσουν ψηφιακή αφίσα στην εφαρμογή [postermywall](https://www.postermywall.com/index.php/posters/mine%23/designs). Χωρίζονται σε ομάδες. Κάθε ομάδα αποφασίζει το κεντρικό μήνυμα της αφίσας της, τα σχέδια/ εικόνες που θα έχει η αφίσα και τα μέλη της αναλαμβάνουν ρόλους. Οι καλλιτέχνες ζωγραφίζουν τις εικόνες που θα περιέχει η αφίσα, τις σαρώνουν και τις αποθηκεύουν σε φάκελο στην επιφάνεια του υπολογιστή με τον αριθμό της ομάδας τους. Οι λογοτέχνες συγγράφουν το μήνυμα της αφίσας με την υποστήριξη της νηπιαγωγού στην εφαρμογή postermywall. ‘Όλα τα μέλη της ομάδας αποφασίζουν για τη θέση των επιμέρους στοιχείων στην αφίσα και τα χρώματά της. Στο τέλος αποθηκεύουν την αφίσα στο φάκελο της ομάδας τους.

# Ψηφίζω (25’)

Κάθε ομάδα παρουσιάζει την ψηφιακή αφίσα που δημιούργησε στην ολομέλεια των νηπίων. Ο/Η νηπιαγωγός μεταβαίνει στις φόρμες google και κάθε ομάδα ανεβάζει το αρχείο της ψηφιακής αφίσας για να δημιουργηθεί το ερωτηματολόγιο που θα χρησιμοποιηθεί στην ψηφοφορία. Μόλις ολοκληρωθεί το ερωτηματολόγιο κάθε μαθητής/μαθήτρια ψηφίζει την αφίσα που επιθυμεί να αποσταλεί στον κ. ΚΟΚ (δε μπορεί να ψηφίσει την αφίσα της ομάδας του/της).

Ο/Η εκπαιδευτικός προβάλει τα αποτελέσματα της ψηφοφορίας και ερμηνεύονται από τους μαθητές/μαθήτριες. Η αφίσα που επιλέγεται αποστέλλεται στον κ. ΚΟΚ με email.

# Ανατροφοδότηση

Οι μαθητές απαντούν στις παρακάτω ερωτήσεις:

Η αφίσα που σχεδίασαν ανταποκρίνεται σε αυτό που ζήτησε ο κ. ΚΟΚ; Τι τους προβλημάτισε ή χαροποίησε; Ποιος ο ρόλος της τεχνολογίας στην κατασκευή της σε σχέση με τη δημιουργία της με συμβατικά υλικά;

# 5ο εργαστήριο: Δημιουργώ ταινία animation ενημέρωσης (Μέρος Α) Δημιουργική γραφή: Ο Ακης Ποδηλατάκης συμβουλεύει (55’)

Στην ολομέλεια οι μαθητές/τριες παρακολουθούν το [βίντεο](https://www.youtube.com/watch?v=5NcSMtpJY0o). Καλούνται να δημιουργήσουν μια ιστορία με τίτλο «ο Άκης Ποδηλατάκης συμβουλεύει». Η ιστορία θα χρησιμοποιηθεί ως σενάριο ταινίας animation (έχουν έρθει σε επαφή με την τεχνική του animation σε προγενέστερο χρόνο). Συζητούν, προτείνουν ιδέες για τον ήρωα της ιστορίας, την τοποθεσία, το χρόνο κλπ. Η νηπιαγωγός χρησιμοποιώντας το μαθησιακό αντικείμενο του Φωτόδεντρου «[Κειμενογράφος για παιδιά](http://photodentro.edu.gr/lor/r/8521/10767)» καταγράφει την ιστορία που αφηγούνται οι μαθητές.

# Σκηνικά-Ήρωες ιστορίας (60’)

Οι μαθητές/τριες χωρίζονται σε δύο ομάδες, την ομάδα των σκηνικών και την ομάδα των ηρώων της ιστορίας. Η ομάδα των σκηνικών αρχικά συζητά για τον αριθμό των σκηνικών που έχουν να ετοιμάσουν με βάση την ιστορία, τι θα εικονίζουν τα σκηνικά, τι υλικά θα χρειαστούν, με ποια τεχνική θα τα κατασκευάσουν. Στη συνέχεια προχωρούν στην κατασκευή των σκηνικών. Η ομάδα των ηρώων αρχικά συζητά για το ποιοι είναι οι πρωταγωνιστές της ιστορίας και πώς θα τους κατασκευάσουν. Στη συνέχεια προχωρούν στην κατασκευή των ηρώων. Καθόλη τη διάρκεια της εργασίας των ομάδων, τα μέλη τους έχουν τη δυνατότητα προβολής στον υπολογιστή ταινιών animation.

# Αναστοχασμός (10’)

Οι μαθητές/μαθήτριες απαντούν στις παρακάτω ερωτήσεις:

Η ιστορία ανταποκρίνεται σε αυτό που ζητήθηκε από τον κ. ΚΟΚ; Έχει αρχή μέση τέλος; Κατά τη διάρκεια της εργασίας στις ομάδες αντιμετώπισαν προβλήματα; Αν ναι τι είδους προβλήματα ; Με ποιο τρόπο επιλύθηκαν οι συγκρούσεις στην ομάδα ; Κάθε μέλος της ομάδας συνέβαλε στο τελικό αποτέλεσμα ; Τι ήταν αυτό που τους άρεσε ή δεν τους άρεσε στην ομάδα ; Ποια στοιχεία της ταινίας δημιούργησαν σήμερα και ποια υπολείπονται για το επόμενο εργαστήριο;

# 6ο εργαστήριο: Δημιουργώ ταινία animation ενημέρωσης (Μέρος Β) Φωτογραφίζω τις σκηνές (45’)

Οι μαθητές/μαθήτριες εναποθέτουν τα σκηνικά στο σημείο που θα γίνει η φωτογράφηση (σταθερή θέση), στη συνέχεια τοποθετούν τους πρωταγωνιστές στο σημείο που θα πρέπει να βρίσκονται σύμφωνα με την ιστορία και τραβούν την πρώτη φωτογραφία. Ακολούθως αλλάζουν λίγο τη θέση των ηρώων, αντικειμένων και φωτογραφίζουν την κάθε αλλαγή με τη φωτογραφική μηχανή από σταθερό σημείο δημιουργώντας μία λογική ακολουθία φωτογραφιών για κάθε σκηνή. Κατά τη διάρκεια της φωτογράφησης καταθέτουν τις προτάσεις τους για τις κινήσεις των πρωταγωνιστών, τους μετακινούν πάνω στο σκηνικό και επιλύουν προβλήματα τεχνικής φύσεως που μπορούν να εμφανιστούν. Στο τέλος ο/η εκπαιδευτικός μεταφέρει τις φωτογραφίες σε φάκελο στον υπολογιστή.

# Ηχογραφώ την ιστορία (20’)

Οι μαθητές/μαθήτριες χρησιμοποιώντας το πρόγραμμα επεξεργασίας ήχου audacity ηχογραφούν το κείμενο της ιστορίας και το αποθηκεύουν σε φάκελο στον υπολογιστή με την υποστήριξη της νηπιαγωγού. Προηγείται εξοικείωση των μαθητών με τα εικονίδια που θα χρησιμοποιήσουν στο περιβάλλον του λογισμικού.

# Συνθέτω την ταινία (40’)

Οι μαθητές/μαθήτριες χρησιμοποιούν το πρόγραμμα επεξεργασίας βίντεο που υπάρχει στα windows 10 για να συνθέσουν την ταινία. Συγκεκριμένα τοποθετούν τις φωτογραφίες στη σειρά με την τεχνική «σύρε και άσε» και στη συνέχεια με την υποστήριξη του/της εκπαιδευτικού προσθέτουν και τα αρχεία της ηχογράφησης. Αποθηκεύουν την ταινία και την αποστέλλουν με email στον κ. ΚΟΚ. Παράδειγμα ταινίας animation <https://www.youtube.com/watch?v=YSNIf9Gzo9E>

# Αναστοχασμός (20’)

Οι μαθητές/μαθήτριες απαντούν στις παρακάτω ερωτήσεις:

Η ταινία animation ενημερώνει για τους κανόνες ασφαλούς ποδηλασίας; Ποιους από αυτούς τους κανόνες εφαρμόζω ως ποδηλάτης; Τι πρέπει να αλλάξω ; Ποια δραστηριότητα μου άρεσε περισσότερο σήμερα ;

# 7ο εργαστήριο: Αξιολόγηση – Κριτικός αναστοχασμός Συγκρίνω χάρτες ( 45’)

Οι μαθητές/τριες συμπληρώνουν ξανά τον ημιδομημένο χάρτη στην εφαρμογή [coggle.it](https://coggle.it/) με την υποστήριξη του/της εκπ/κού, για το τι γνωρίζουν για την ασφάλεια στο δρόμο. Χρησιμοποιείται η ρουτίνα σκέψης «Τότε νόμισα-Τώρα ξέρω». Συγκρίνουν τον αρχικό χάρτη με τον τελικό και αναστοχάζονται. Τους απονέμεται το σήμα του ενημερωμένου ποδηλάτη.

# Επιλογή επιτευγμάτων για το portfolio (60’)

Ο/Η εκπαιδευτικός έχει εξηγήσει εκ των προτέρων τον σκοπό του ατομικού φακέλου, τα κριτήρια που θα λαμβάνονται υπόψη για την επιλογή του υλικού και τον ρόλο τους. Οι μαθητές/μαθήτριες επιλέγουν τις εργασίες από τα εργαστήρια που επιθυμούν να προσθέσουν στο φάκελο τους. Ο μαθητή/τρια συζητάει το περιεχόμενο του φακέλου του με τον εκπαιδευτικό, στοχάζεται πάνω σε αυτό και εντοπίζει αδυναμίες και δυνατά στοιχεία**.**

# Φύλλο αυτοαξιολόγησης (20’)

Οι μαθητές/τριες συμπληρώνουν το φύλλο αυτοαξιολόγησης που ακολουθεί σε επόμενη ενότητα.

# Ενδεικτικές δραστηριότητες για την περιγραφική αξιολόγηση

Η περιγραφική αξιολόγηση στο νηπιαγωγείο γίνεται αντιληπτή ως μια συνεχής και συστηματική διαδικασία συλλογής, καταγραφής, ερμηνείας, αξιοποίησης και κοινοποίησης πληροφοριών σχετικά με την πρόοδο και τα επιτεύγματά των μαθητών/τριων. Αφορά τις καθημερινές αλληλεπιδράσεις εκπαιδευτικού και παιδιών, είναι συστατικό στοιχείο της μάθησης και της διδασκαλίας και «τεκμηριώνει» το πώς μαθαίνει το παιδί (διαδικασία της μάθησης) αλλά και το τι μαθαίνει (αποτελέσματα της μάθησης) (Οδηγός Εκπαιδευτικού για την Περιγραφική Αξιολόγηση στο Νηπιαγωγείο, 2017).

Κατά τη διάρκεια του προγράμματος προτείνονται: α) H αρχική αξιολόγηση, στην αρχή της μαθησιακής διαδικασίας β) H διαμορφωτική αξιολόγηση με στόχευση τη βελτίωση ως μια παιδαγωγική λειτουργία ενσωματωμένης δυναμικά στη διδακτική πράξη, η οποία αποβλέπει στο συνεχή έλεγχο της επίτευξης των προσδοκώμενων μαθησιακών αποτελεσμάτων (μετακίνηση από την αξιολόγηση της μάθησης στην αξιολόγηση για τη μάθηση) γ) Η τελική αξιολόγηση με στόχευση το τελικό παραγόμενο προϊόν και μελλοντικές βελτιώσεις. Σκοπός της είναι η αξιολόγηση του βαθμού επίτευξης των προσδοκώμενων μαθησιακών αποτελεσμάτων με βάση τη σύγκριση μεταξύ του μαθησιακού επιπέδου κάθε μαθητή/τριας με αυτό που κατείχε προηγουμένως και η ανατροφοδότηση του ίδιου/της ίδιας. Ενδεικτικά για το πρόγραμμα προτείνονται και αναφέρονται στην περιγραφή των εργαστηρίων:

-Προφορικά σχόλια κι επεξηγήσεις

-Κριτικός αναστοχασμός στο τέλος κάθε εργαστηρίου με κατάλληλες ερωτήσεις και άλλες μικρές δραστηριότητες

-Φύλλα εργασίας

-Αν ήμουν ποδηλάτης θα χρειαζόμουν για ασφάλεια

-Συμπλήρωση ημιτελών εννοιολογικών χαρτών

-Δημιουργική γραφή: ο Άκης Ποδηλατάκης συμβουλεύει

-Ρουμπρίκες αυτοαξιολόγησης.

Παράλληλα καθόλη τη διάρκεια των εργαστηρίων ο/η εκπαιδευτικός παρατηρεί με βάση κλίμακες διαβάθμισης και ελέγχου.

# Φύλλα περιγραφικής αυτο-αξιολόγησης

|  |  |  |  |  |
| --- | --- | --- | --- | --- |
| Στα φύλλα περιγραφικής αυτοαξιολόγησης χρησιμοποιούνται εικόνες, καθώς οι μαθητές/τριες του νηπιαγωγείου δε γνωρίζουν ανάγνωση και γραφή. | | | | |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ**  **ΦΥΛΛΟ ΠΡΟΟΔΟΥ ΜΑΘΗΤΗ** | | **ΘΕΜΑΤΙΚΟΣ ΚΥΚΛΟΣ**  **ΖΩ ΚΑΛΥΤΕΡΑ-ΕΥ ΖΗΝ** |  |
|  | **ΔΕΞΙΟΤΗΤΑ** | **ΔΕΙΚΤΗΣ** | **ΑΥΤΟΑΞΙΟΛΟΓΗΣΗ** |  |
|  | **Πληροφορίες και επεξεργασία δεδομένων** | **Με τη βοήθεια ενός ενήλικα μαθαίνω να παίρνω φωτογραφίες με μια ψηφιακή φωτογραφική μηχανή, με το κινητό ή το τάμπλετ** |  |  |
|  | **Ψηφιακή Επικοινωνία** | **Με τη βοήθεια ενός ενήλικα μαθαίνω για το ηλεκτρονικό ταχυδρομείo** |  |  |
|  | **Δημιουργία ψηφιακού περιεχομένου** | **Ζωγραφίζω στον υπολογιστή και ανταλλάσσω τις ζωγραφιές μου με τον φίλο μου μέσα από προγράμματα (π.χ. Tux Paint)** |  |  |

|  |  |  |
| --- | --- | --- |
| **Δημιουργία ψηφιακού περιεχομένου** | **Με τη βοήθεια ενός ενήλικα φτιάχνω βιντεάκια και τα μοιράζομαι με τους φίλους μου** |  |
| **Δημιουργία ψηφιακού περιεχομένου** | **Με τη βοήθεια ενός ενήλικα μπορώ να ηχογραφώ τον εαυτό μου σε πρόγραμμα στον υπολογιστή και να αποθηκεύω το αρχείο.** |  |
| **Συνεργασία** | **Συνεργάζομαι με τους συμμαθητές/ριες μου** |  |
| **Συνεργασία** | **Μοιραζόμαστε τις εργασίες στην ομάδα** |  |
| **Συνεργασία** | **Ανταλλάσσουμε ιδέες και σεβόμαστε τις απόψεις όλων των μελών της ομάδας** |  |

**Περιγραφή ενδεικτικών δραστηριοτήτων για το portfolio μαθητή/-τριας**

Ο ατομικός φάκελος (portfolio) εμπλέκει το μαθητή/τρια σε μια διαδικασία αυτοαξιολόγησης, δίνοντάς του τη δυνατότητα να επιλέξει και να τοποθετήσει σε αυτόν δείγματα των εργασιών του, να συζητήσει με τον/την εκπαιδευτικό για την πρόοδο και τις δυσκολίες του, να τον χρησιμοποιήσει για να «επιστρέψει»» σε αυτά που έκανε ή έμαθε, να συγκρίνει τα έργα του και να παρατηρήσει την εξέλιξή του. Στο συγκεκριμένο πρόγραμμα τα ψηφιακά έργα των μαθητών/τριών συγκεντρώνονται με τη μορφή προσωπικού ηλεκτρονικού φακέλου (e-portfolio), ενώ τα υπόλοιπα στον ατομικό του φάκελο. Τα «e-portfolios» δομούνται με τις αρχές της αυθεντικής αξιολόγησης και αξιοποιούν ουσιαστικά τις τεχνολογίες για την συγκέντρωση του υλικού του φακέλου του/της μαθητή/τριας. Το e-portfolio είναι ένα φάκελος με το όνομα του μαθητή/τριας στην επιφάνεια του υπολογιστή. Στο φάκελο αυτό οι μαθητές τοποθετούν έργα αντιπροσωπευτικά της κατανόησης και των ικανοτήτων τους.

Ενδεικτικά στο portfolio μπορούν να συμπεριληφθούν:

Δείγματα εργασιών (ψηφιακά και μη) του/της μαθητή/τριας που υλοποιούνται στην τάξη σχολείο όπως για παράδειγμα:

-Φωτογραφία avatar

- Φύλλα εργασίας, ομαδικές ή ατομικές εργασίες

-Φωτογραφίες, αρχεία ήχου ή video

-Ψηφιακές αφίσες

-Φύλλα ποιοτικής αξιολόγησης που έχουν συνταχθεί από τον εκπαιδευτικό

-Περιγραφικές παρατηρήσεις και σχόλια του εκπαιδευτικού

-Φύλλα αυτοαξιολόγησης μαθητή/τριας

- Σήμα ενημερωμένου ποδηλάτη

# ΦΥΛΛΑ ΕΡΓΑΣΙΑΣ

**1ο Φύλλο εργασίας**

# Όνομα……………………………………………………………………………………………. Ημερομηνία:……………………………………………….

**Ζωγράφισε τι πρέπει να έχεις για να οδηγείς με ασφάλεια το ποδήλατο στο δρόμο**

# Ζωγράφισε ποια σήματα πρέπει να γνωρίζει ο ποδηλάτης

**Αν ήμουν ποδηλάτης θα χρειαζόμουν για ασφάλεια…..**

# ΟΔΙΚΗ ΑΣΦΑΛΕΙΑ ΕΡΩΤΗΣΕΙΣ

1. Στο πρόγραμμα «Με το ποδήλατο στο δρόμο με ασφάλεια κυκλοφορώ» εφαρμόζεται :

Α) Ομαδοσυνεργατική προσέγγιση Β) Ανακαλυπτική προσέγγιση

Γ) Μέθοδος project

Δ) Διερευνητική προσέγγιση

1. Για τη δημιουργία ταινίας εφαρμόζεται η τεχνική :

Α) Jigsaw

Β) Stop motion animation

Γ) Καμία από τις παραπάνω

1. Το πρόγραμμα «Με το ποδήλατο στο δρόμο με ασφάλεια κυκλοφορώ» στοχεύει κυρίως στην ανάπτυξη:

Α) Δεξιοτήτων της τεχνολογίας και της επιστήμης Β) Δεξιότητες μάθησης 21ου αιώνα (4cs)

Γ) Δεξιότητες του νου

1. Στο τέλος κάθε εργαστηρίου πραγματοποιείται αναστοχασμός των μαθητών/τριων

Α) Σωστό Β) Λάθος

1. Για τη δημιουργία ψηφιακής αφίσας οι μαθητές/τριες χρησιμοποιούν την εφαρμογή

Α) Canva

Β) Postermywall Γ) Genially

1. Για τη δημιουργία ταινίας animation οι μαθητές δημιουργούν αρχικά την ιστορία και στη συνέχεια τα σκηνικά και τους ήρωες

Α) Σωστό Β) Λάθος

1. Στο φύλλο αυτοαξιολόγησης ο μαθητής/τρια αξιολογεί το αν του άρεσε ή όχι το πρόγραμμα

Α) Σωστό Β) Λάθος

1. Στο τελευταίο εργαστήριο πραγματοποιείται Α) Ποδηλατοδρομία

Β) Διάχυση του προγράμματος

Γ) Κριτικός αναστοχασμός και αξιολόγηση του προγράμματος

1. Στο πρώτο εργαστήριο πραγματοποιείται η γνωριμία των μελών της ομάδας μέσα από

Α) Βιωματικές δραστηριότητες Β) Ψηφιακές δραστηριότητες

Γ) Δραστηριότητες κατασκευών

1. Κατά την υλοποίηση του προγράμματος δεν απαιτείται η τήρηση ημερολογίου από τον εκπαιδευτικό

Α) Σωστό Β) Λάθος